Diari Oficial de la Generalitat Valenciana


Sumari del DOGV 8400, del 10-10-2018 (2018/9284)

RESOLUCIÓ de 2 d'octubre de 2018, del Vicerectorat d'Investigació i Transferència, per la qual es convoca una oferta pública per a la selecció d'una plaça de personal de suport a la investigació d'aquest organisme, amb contracte laboral temporal per obra o servei a temps parcial. Projecte: «NXTDCR: Próxima generación de sistemas de refrigeración autónomos de uso doméstico y comercial».
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8400

Data del DOGV
:   10-10-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/9284


Data del document
:   02-10-2018

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ de 2 d'octubre de 2018, del Vicerectorat d'Investigació i Transferència, per la qual es convoca una oferta pública per a la selecció d'una plaça de personal de suport a la investigació d'aquest organisme, amb contracte laboral temporal per obra o servei a temps parcial. Projecte: «NXTDCR: Próxima generación de sistemas de refrigeración autónomos de uso doméstico y comercial». [2018/9284]  
  
El vicerector d'Investigació i Transferència de la Universitat Jaume I, en virtut de les competències delegades per la rectora mitjançant resolució de 12 juny de 2018 (DOGV 14 juny), convoca una oferta pública d'una plaça de personal de suport a la investigació d'acord amb les bases següents.  
  
Primera. Denominació del lloc de treball  
Personal de suport a la investigació.  
  
Segona. Retribució íntegra mensual  
La retribució íntegra mensual, inclosa la part proporcional de les pagues extres, serà de 1.022,19 euros en concepte de sou base.  
  
Tercera. Objecte i període  
Col·laborar en la realització del projecte «NXTDCR: Próxima generación de sistemas de refrigeración autónomos de uso doméstico y comercial», de referència AICO/2018/058 i codi 18I278, amb funcions de personal de suport a la investigació. Funcions:  
· Realització d'estudis termodinàmics de mescles de refrigerants.  
  
· Modificació d'instal·lacions experimentals de producció de fred.  
  
· Preparació de màquines experimental per a realització d'assajos experimentals.  
· Realització d'assajos experimentals amb nous refrigerants.  
· Anàlisi de dades experimentals.  
· Realització d'informes científics.  
La durada prevista d'aquest contracte serà de catorze mesos. En tot cas la durada, del contracte estarà vinculada a la durada del projecte i a la seua disponibilitat pressupostària.  
El període de prova establert serà el que s'indica en la legislació laboral en vigor.  
  
Quarta. Jornada de treball  
A temps parcial (31,5 hores setmanals).  
  
Cinquena. Requisits dels aspirants  
· Ser espanyol/a o nacional d'un estat membre de la Unió Europea o nacional d'aquells estats als quals, en virtut de tractats internacionals celebrats per la Comunitat Europea i ratificats per Espanya, s'aplique la lliure circulació de treballadors i treballadores, en els termes en què aquesta es trobe definida en el Tractat constitutiu de la Comunitat Europea. També s'hi poden presentar aspirants amb nacionalitat diferent de la que s'ha especificat anteriorment, per a la qual cosa només cal complir els requisits que estableix la normativa vigent. En aquest cas, qui obtinga l'adjudicació del lloc de treball ofert haurà d'acreditar, almenys, el permís de treball i de residència al moment de la contractació.  
  
· Tenir complits setze anys el dia que finalitza el termini de presentació de sol·licituds.  
· Estar en possessió de la titulació de grau en Enginyeria Mecànica. En el cas de titulacions obtingudes a l'estranger, s'haurà d'acreditar que estan en possessió de la corresponent convalidació o de la credencial que acredita, si escau, l'homologació o la declaració d'equivalència de la titulació. Aquest requisit no serà aplicable a les persones aspirants que hagueren obtingut el reconeixement de la seua qualificació professional en l'àmbit de les professions regulades, a l'empara de les disposicions del dret comunitari. En el cas de les titulacions obtingudes a l'estranger que no es troben homologades, que no tinguen declarada l'equivalència o que no estiguen reconegudes a la data de finalització del termini de presentació de sol·licituds, es podrà substituir aquest requisit sempre que l'òrgan convocant presumisca que la titulació és equivalent a l'exigida en la convocatòria, per acreditar haver iniciat la tramitació per a l'homologació, declaració d'equivalència o reconeixement. Es rescindirà el contracte si l'autoritat competent resol la seua denegació, entenent que existeix denegació quan aquesta es condiciona al compliment de determinats requisits, en tant que no es complisquen.  
  
· Estar en possessió d'un nivell acreditat d'anglès mínim de C1.  
· No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
· No haver segut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les seues funcions públiques. Les persones aspirants la nacionalitat de les quals no siga l'espanyola, hauran d'acreditar igualment no estar sotmesos a sanció disciplinària o condemna penal que impedisca, en el seu estat, l'accés a la funció pública.  
Aquests requisits s'han de posseir el dia de la finalització del termini de presentació de sol·licituds, i mantenir-se fins al moment de la signatura del contracte de treball.  
Si en qualsevol moment posterior a l'aprovació de la llista d'admesos/exclosos, fins i tot una vegada finalitzat el procés selectiu, s'adverteix inexactitud o falsedat en les sol·licituds o en la documentació aportada pel personal aspirant, aquesta es considerarà defecte inesmenable i es resoldrà amb la seua exclusió en el procediment.  
  
Sisena. Mèrits preferents  
Es valoraran com a mèrits preferents els coneixements de termodinàmica aplicada, els relacionats amb la experimentació amb màquines de refrigeració i el treball experimental en laboratori.  
  
Setena. Sistema selectiu  
Per part de la comissió encarregada de resoldre aquesta selecció, es valorarà els currículum de les persones aspirants d'acord amb el barem que figura en l'annex II. La comissió pot, de considerar-ho oportú, realitzar una prova i/o entrevista als aspirants. En el supòsit de fer la prova, aquesta serà eliminatòria i podrà ser teòrica i/o pràctica; es puntuarà de 0 a 10 punts i caldrà obtenir un mínim de 5 punts per a superar-la.  
  
Els mèrits al·legats en el currículum que no s'hagen justificat documentalment en el termini de presentació d'instàncies no seran tinguts en compte en la resolució del concurs.  
La comissió avaluadora pot declarar desert el procediment de selecció en què cas que valorats els mèrits i, si és el cas, realitzada la prova i l'entrevista, el perfil de les candidatures no s'ajustara en la seua totalitat a les necessitats del projecte.  
L'acció 18 del II Pla d'igualtat de la Universitat Jaume I 2016-2020, aprovat en Consell de Govern de la Universitat Jaume I el 19 d'abril de 2016, indica que s'ha d'incentivar l'equilibri de dones i homes en el PAS i en el PDI. D'acord amb això, i a la vista de l'informe del professor responsable del Grup d'Enginyeria Tèrmica, en el qual informa que aquest grup d'investigació presenta un percentatge major d'homes i, per tant, es considera un àmbit masculinitzat, en el cas d'igualtat de mèrits en el procés selectiu es primarà les dones.  
  
Vuitena. Comissió avaluadora  
La comissió avaluadora té l'estructura que figura en l'annex III d'aquesta convocatòria.  
Els membres de la comissió han d'abstenir-se d'intervenir quan coincidisca en ells alguna circumstància de les previstes en els articles 23 y 24 de la Llei 40/2015, d'1 d'octubre, de Règim jurídic del sector públic.  
El president pot sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.  
La comissió resoldrà tots els dubtes que puguen sorgir de l'aplicació d'aquestes normes, així com en el que puga produir-se dels casos no previstos.  
El procediment d'actuació de la comissió s'ha d'ajustar en tot moment al que disposa la Llei 40/2015, d'1 d'octubre, de règim jurídic del sector públic.  
Per a qualsevol aclariment sobre la convocatòria, les persones interessades poden dirigir-se al professor Rodrigo Llopis Domènech, correu electrònic: pgmsejm@bdi.ho.  
  
Novena. Presentació de sol·licituds  
Les sol·licituds, formalitzades d'acord amb el model que s'adjunta en l'annex I, juntament amb el currículum i els documents que acrediten els mèrits al·legats, s'han de presentar en el Registre General de la Universitat Jaume I o per qualsevol dels procediments establerts en l'article 38 de la Llei 30/1992, de 26 de novembre, (que es manté en vigor en aplicació del penúltim paràgraf de la disposició derogatòria única de la Llei 39/2015, d'1 d'octubre, del Procediment administratiu comú de les administracions publiques), en el termini de 10 dies hàbils a partir de l'endemà a la seua publicació en el Diari Oficial de la Generalitat Valenciana.  
A la sol·licitud s'unirà la documentació següent:  
a) Una fotocòpia del DNI/NIE.  
b) Currículum, amb els mèrits justificats documentalment.  
En l'apartat Codi de la sol·licitud ha de figurar el número 17640.  
Les sol·licituds presentades a les oficines de Correus han de complir amb el procediment establert en l'article 205.3 del Reglament dels serveis de correus: les sol·licituds s'han de presentar en sobre obert perquè s'estampe el segell de dates en el part superior esquerra de les sol·licituds, i hi ha de figurar amb claredat el nom de l'oficina i la data. De no fer-ho així, es considerarà presentada en la data d'entrada en el Registre General de la Universitat  
No serà necessària la compulsa dels documents que es presenten fotocopiats, n'hi ha prou amb la declaració jurada de la persona interessada sobre la seua autenticitat, així com les seues dades que figuren en la instància, sense perjudici que en qualsevol moment la comissió o la universitat puga requerir els aspirants perquè acrediten la veracitat de les circumstàncies i documents aportats que hagen sigut objecte de valoració.  
Les persones aspirants que no posseïsquen la nacionalitat espanyola i tinguen dret a participar han de presentar fotocòpia del document que acredite la seua nacionalitat i, si és el cas, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb el qual tinga l'esmentat vincle. Així mateix, han de presentar declaració jurada o promesa d'aquest que no està separat de dret del seu cònjuge i, si és el cas, del fet que l'aspirant viu a costa seua o està a càrrec seu.  
  
Deu. Llista d'admesos i resultat de la selecció  
Finalitzat el termini per a presentar instàncies, el Rectorat dictarà una resolució per la qual s'aprovarà la llista d'admesos i exclosos en aquest procés selectiu, així com la composició de la comissió avaluadora encarregada de jutjar-ho.  
Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran en el tauler d'anuncis oficial (TAO) i en la següent adreça d'internet: http://www.uji.es/CA/serveis/rec-hum/.  
  
Onze. Norma final  
Aquesta convocatòria, les seues bases i tots els actes administratius que es puguen derivar d'aquesta i de les actuacions de la comissió avaluadora, poden ser impugnats per part de les persones interessades en els casos i forma que estableix la Llei 39/2015, d'1 d'octubre, del procediment administratiu comú de les administracions públiques.  
Així mateix, l'administració, si escau, pot revisar les resolucions de la comissió avaluadora, d'acord amb l'esmentada norma.  
  
Castelló de la Plana, 2 d'octubre de 2018.- La rectora, p. d. (R 12.16.2018, DOGV 14.06.2018), el vicerector d'Investigació i Transferència: Jesús Lancis Sáez.  
  
  
ANNEX I  
Sol·licitud  
  
Dades personals  
Primer cognom: ...  
Segon cognom: ...  
Nom: ...  
Data de naixement: ...  
DNI: ...  
Telèfon: .... Adreça electrònica: ...  
Adreça i codi postal: ...  
Localitat/comarca i província: ...  
  
Codi: 17492.  
  
SOL·LICITE: l'admissió en el procés selectiu per a cobrir una plaça temporal de ..., convocat per Resolució de data ..., publicada en el Diari Oficial de la Generalitat Valenciana número ....  
  
DECLARE: que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria.  
  
  
(Firma)  
Castelló de la Plana, ... d ... de 201 ....  
  
RECTORAT DE LA UNIVERSITAT JAUME I  
  
M'han informat que el Servei de Recursos Humans de la Universitat Jaume I durà a terme el tractament de les meues dades personals d'acord amb el Reglament general de protecció de dades (UE) 2016/679.  
  
  
Informació bàsica sobre protecció de dades  
Responsable del tractament Universitat Jaume I  
Finalitat del tractament Gestió administrativa i econòmica del personal funcionari i laboral de la Universitat Jaume I  
Legitimació Reial decret legislatiu 5/2015, de 30 d'octubre, pel qual s'aprova el Text refós de la Llei de l'Estatut Bàsic de l'Empleat Públic  
Destinataris Les dades poden ser comunicades a tercers parts per a finalitats vinculades al tractament de dades personals objecte d'aquest consentiment  
Drets Podeu exercir els vostres drets d'accés, rectificació, supressió i portabilitat, i a la limitació o l'oposició al tractament davant la Secretaria General de la Universitat Jaume I mitjançant el Registre Electrònic (https://ujiapps.uji.es/reg/rest/publicacion/solicitud\_generica)  
  
Informació addicional Podeu consultar la informació addicional i detallada sobre aquest tractament de dades a https://www.uji.es/protecciodades/clausules/?=U017  
  
  
  
ANNEX II  
Barem  
  
A) Formació relacionada amb el projecte i perfil de la plaça:  
A.1. Expedient acadèmic global: fins a 30 punts.  
A.2. Expedient acadèmic específic referit a les assignatures relacionades amb el perfil objecte del concurs: fins a 20 punts. Cada assignatura valdrà 2,50 punts.  
Es tindrà en compte l'assistència a cursos, congressos, conferències, jornades, seminaris rebuts o impartits, degudament acreditats per Centres u Organismes oficials, amb el contingut relacionat amb l'objecte i perfil fixat en la convocatòria.  
B) Activitat investigadora vinculada amb el perfil: fins a 10 punts.  
  
Es tindran en compte projectes d'investigació (tesis, TFG, TFM) relacionades amb el projecte (fins a 5 punts), publicacions científiques, participació en congressos amb comunicacions o ponències (fins a 5 punts), beques d'investigació (fins 5 punts, corresponent a dotze mesos de beca).  
C) Experiència en activitats professionals relacionades amb el perfil de la plaça: fins a 5 punts.  
Es valorarà l'experiència en les tècniques que es requereixen en el perfil i objecte de la convocatòria: maneig de gasos, procediments de vuit d'instal·lacions, tècniques de soldadura forta, construcció d'instal·lacions frigorífiques, coneixements elèctrics de baixa tensió, coneixements de programari específic (LabView, Refprop, Matlab).  
D) Altres mèrits: fins a 5 punts.  
Els idiomes s'avaluaran segons el nivell amb la següent puntuació. Nivell elemental: 1 punt; nivell mitjà: 3 punts; nivell superior: 5 punts.  
  
D.1. Idiomes d'interés científic: anglès.  
D.2. Valencià.  
E) Entrevista i prova pràctica, destinada a avaluar els coneixements del candidat o candidata en relació amb les tasques a desenvolupar en el projecte: fins a 30 punts.  
La entrevista correspondrà a una part teòrica sobre coneixements de sistemes de refrigeració i gasos refrigerants (fins a 10 punts); d'una part pràctica sobre soldadura forta, doblatge i esbocardat de tubs (fins a 10 punts); i d'una part pràctica sobre configuració de sistemes d'adquisició de dades, controladors de refrigeració i calibrat de sensors (fins a 10 punts).  
Serà possible aplicar coeficients correctors que mesuren l'adequació dels mèrits al·legats al perfil de la plaça  
  
  
ANNEX III  
Comissió avaluadora  
  
Comissió avaluadora titular  
President: el vicegerent de Personal i Organització de la Universitat Jaume I.  
Vocals: tres en representació de la Universitat Jaume I.  
Secretari: un funcionari o funcionària de carrera del Servei de Recursos Humans que actuarà amb veu però sense vot.  
  
  
Comissió avaluadora suplent: la mateixa estructura.